**Grundejerforeningen Holmstrup Bakker**

Referat fra bestyrelsesmøde i Hovedforeningen mandag den 5. februar 2018 kl. 19. Mødet blev afholdt hos Eigil Hvid, Holmstruphøjvej 60.

**Til stede:**

Formand Jan O Bredgård (JOB)

Kasserer Agner Madsen (AM)

Svend Fuglsig (SF) afd. 1,

Michael Mikkelsen (MM) afd. 5,- ( ref. )

Preben Poulsen (PP) afd. 6

Hans Bjerre Madsen (HBM) afd. 7,

Eigil Hvid (EH) afd. 4,

Steen Nielsen (SN) afd. 2,

Thomas Iversen (TI) afd. 3

**Afbud**

Ingen.

**Dagsorden**

1. Valg af referent og ordstyrer
2. Godkendelse af referat
3. Økonomi ved Agner
4. Grønne områder ved Jan
5. Sne ved Hans
6. Viborgvej
7. Generalforsamling
8. Eventuelt

**Pkt. 1. Valg af referent og ordstyrer**

MM valgtes til mødets referent

**Pkt. 2. Godkendelse af referat**

Referat fra sidste bestyrelsesmøde blev godkendt og underskrevet, af de i bestyrelsen, der deltog i dette møde.

**Pkt. 3. Økonomi ved Agner.**

Agner havde udfærdiget Grundejerforeningens regnskab for 2017. Vi har fået 7000 kr. ind ved at der er udarbejdet 20 grundejerforeningsskemaer ved ejendomssalg. Renteindtægter på 442 kr. fra Arbejdernes Landsbank må siges at være rigtig flot. Det var begrænset hvad der er brugt til snerydning og grusning pga. den milde vinter - 6.400 kr. ( budget 25.000 kr.). Udgifterne til græsslåning og havearbejde blev på - 219.103 kr. ( budget 250.000 kr. ), der var forslag om at vi fremover får faktura delt mellem græsslåning og alm. havearbejde. Foreningen kom ud med et resultat på 37.400 kr., hvilket i høj grad skuldes de lavere udgifter til snerydning og græsslåning.

Foreningen har pt. en egenkapital på 329.000 kr.

Agner gennemgik budgettet for 2018. Der var en mindre diskussion om hvad kontingentændring kunne gøre ved fremlæggelsen af budget. Kontingentændring skal komme som et forslag til generalforsamlingen, og hvis et sådan kommer må der laves 2 budgetter til generalforsamlingen. Bred enighed om budgettet.

**Pkt. 4. Grønne områder ved Jan.**

Erik er godt i gang med beskæringen af voldene ud mod Jernaldervej og Holmstrupgårdvej. På grund af den megen regn har han været nødt til at bytte rundt på rækkefølgen fra det oprindelige oplæg. Volden mod Jernaldervej er taget som det første. Der har været indsigelse fra enkelte beboer neden for udkørsel mod Jernaldervej. Dette er løst ved at der ikke er klippet helt ned i voldhøjde, men at der står buske tilbage med en højde på ca. 1,5 m. En fornuftig løsning der ikke skæmmer helhedsindtrykket. Det forventes at Erik er færdig med volden mod Holmstrupgårdvej i slutningen af februar. Erik vil samtidig med klipningen rydde det affald væk der dukker op.

Der bliver lagt barkflis rundt om træerne nede ved søerne, ligesom der plantes 2 nye træer over mod Viborgvej. Der vil ikke blive klippet buske over mod Viborgvej i år.

Der skal fremtidig være to adskilte aftaler med Erik, en aftale vedr. græsklipning og en aftale vedr. beskæring.

Bytteaftalen med kommunen vedr. beskæring mod Jernaldervej og græsslåning mod Holmstrupgårdvej er opsagt.

Thomas vil gerne have udskiftet træstolperne ved vendepladsen / parkeringspladsen op mod Børnehaven.

Vi venter og ser hvad Viborgvej planen ender op med.

**Pkt. 5. Sne ved Hans.**

Hans har lavet en aftale med Peter Lauridsen Kvottrupgaard vedr. snerydning og grusning. De veje og stier der bliver ryddet og gruset kan findes op et kort på Grundejerforeningens hjemmeside. Han sørger også for at vore sandkasser bliver fyldt hvis der mangler sand.

Vi har et problem med en oversvømmet sti nede i hjørnet mellem Jernaldervej og Holmstrupgårdvej. Hvis det bliver hård frost vil det blive en skøjtebane. Hans vil spørge entreprenør Poul Arve ( Lading ) hvad det vil koste at hæve stien så meget at den ikke hele tiden vil stå under vand.

Intet nyt om Waoo’s udrulning af fibernet i området.

**Pkt. 6. Viborgvej.**

Der blev kommenteret på det mangelfulde mødereferat udarbejdet af Thomas Hostrup fra Aarhus Kommune ifm. mødet mellem Aarhus Kommune og Grundejerforeningen den 26. oktober i Skjoldhøjkirken. Agner havde kort før bestyrelsesmødet udsendt et forslag til bemærkninger. Det var ikke alle der havde nået at læse det, hvilket den efterfølgende diskussion bar præg af. Vi var dog alle enige om at vi måtte stille et ultimativt krav om at det kun er udkørsel til Viborgvej der kan komme på tale, alle andre løsninger er udelukket. Man kunne ikke blive enig om at Agners forslag skulle sendes videre til kommunen. Jan lovede så at formulere et brev til kommunen hvori de manglende detaljer i kommunens mødereferat blev beskrevet, samt gøre kommunen opmærksom på Grundejerforeningens ultimative krav. Jan vil have det færdig inden for 14 dage.

Brevet sendes til Aarhus Kommune, Center for byudvikling og mobilitet.

Bestyrelsen var også enig om at der skulle sendes en kopi til magistratens rådmand Bünyamin Simsek, da vi ikke ved i hvor høj grad han er informeret om sagen. ( Kan evt. vedhæfte kopi af den mail vi har fået fra Aarhus Kommune ).

Det kan også komme på tale at invitere ham til et møde, så han ved selvsyn kan se hvilke udfordringer der er med udkørsel fra vort område.

**Pkt. 7. Generalforsamling.**

Det blev foreslået at Generalforsamlingen skal findes sted torsdag den 5. april kl.19.00 i Skjoldhøjkirkens lokaler.

Agner sørger for at bestille lokale – og han har allerede bekræftet at det er OK

**Pkt. 8. Evt.**

Preben holder næste møde – dato besluttes efter generalforsamlingen.

Afd. 4 & 5 skal have reetableret asfalt i maj/juni efter renovering af fjernvarmerør. EH sender info vedr. kontaktpersoner til MM.

*Ref. Michael Mikkelsen*

*12. februar 2018.*